
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση και προκήρυξη διενέργειας ειδικής δειγματοληπτικής 
έρευνας επί της απασχόλησης και αμοιβής εργασίας στη Γεωρ¬ 
γία - Κτηνοτροφία. 1 

Οργάνωση και λειτουργία σεμιναρίου. 2 

Μέθοδοι, όροι και περιορισμοί για την χρησιμοποίηση στη γεωργία 
της ιλύος που προέρχεται από επεξεργασία οικιακών και αστικών 

λυμάτων. 3+ 

Σύσταση ίδιου νομικού προσώπου στην Κοινότητα Λεοντίου Ν. 
Αχαΐας με την επωνυμία «Σχολική Επιτροπή Δημοτικού Σχο¬ 
λείου Λεοντίου».. 4 

Έγκριση ίδρυσης νομικού προσώπου στην Κοινότητα Σαραβαλίου 
Ν. Αχαΐας με την επωνυμία «Σχολική Επιτροπή Γυμνασίου - 
Δημοτικού Σχολείου και Νηπιαγωγείου Σαραβαλίου Πα- 
τρών».. 5 


ΥΠΟΥΡΓΙΚΕΣ Α ΠΟΦΑΣΕΙ Σ & ΕΓΚΡΙΣΕΙΣ 

Αριθ. 13440/Β 464 (1) 

Έγκριση και προκήρυξη διενέργειας ειδικής δειγματοληπτικής έρευνας 
επί της απασχόλησης και αμοιβής εργασίας στη Γεωργία - Κτηνο¬ 
τροφία. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΕΘΝ. ΟΙΚΟΝΟΜΙΑΣ, 
ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. του Ν.Δ. 3627/56 «περί οργανώσεως της ΕΣΤΕ» και των Π.Δ. 
1143/80 «περί Οργανισμού της ΕΣΥΕ», 224/86 «περί συστάσεως 
Γ.Γ. ΕΣΤΕ», και 545/88 «περί Οργανισμού του Υπουργείου Εθνικής 
Οικονομίας» 

β. του Ν. 1558/85 «περί Κυβερνήσεως και Κυβερνητικών Οργά¬ 
νων» 

γ. του Ν. 992/79 «περί οργανώσεως των Διοικητικών Υπηρεσιών 
δια την εφαρμογήν της Συνθήκης Προσχωρήσεως της Ελλάδος εις τας 
Ευρωπαϊκάς Κοινότητας και ρυθμίσεως συναφών θεσμικών και οργα¬ 
νωτικών θεμάτων». 

2. Την οδηγία 82/606/ΕΟΚ σχετικά με την οργάνωση ανά διετία 
ερευνών από τα Κράτη-Μέλη για τις αποδοχές των μονίμων και επο¬ 
χιακών εργατών που απασχολούνται στη Γεωργία-Κτηνοτροφία. 

3. Την υποχρέωση εναρμόνισης των στατιστικών ερευνών της χώρας 
προς τις αντίστοιχες της ΕΟΚ. 

4. Την απόφαση Υ 1201/5.10.90 του Πρωθυπουργού με θέμα: 
«Καθορισμός αρμοδιοτήτων του Αναπληρωτή Υπουργού Εθνικής Οικο¬ 
νομίας Ευθυμίου Χριστοδούλου", όπως αυτή ευμπληρώθηκε από την 
υπ’ αριθ. Υ 1250/15.1.91 όμοια απόφαση. 


5. Την κοινή απόφαση Υ 1140/1051173/1390/9.7.90 του Πρω¬ 
θυπουργού και του Υπουργού Οικονομικών με θέμα: «Ανάθεση αρμο¬ 
διοτήτων του Υπουργού Οικονομικών στον Υφυπουργό Οικονομι¬ 
κών». 

6. Τη σχετική εισήγηση ΣΤ-202/22.4,91 του Τμήματος Στατιστι¬ 
κών Απασχόλησης της Δ/νσης Κοινωνικών Στατιστικών της Γ.Γ. 
ΕΣΥΕ, αποφασίζουμε: 

1. Εγκρίνουμε και προκηρύσσουμε τη διενέργεια από το Τμήμα Στα¬ 
τιστικών Απασχόλησης της Δ/νσης Κοινωνικών Στατιστικών της Γ.Γ. 
ΕΣΥΕ ειδικής δειγματοληπτικής έρευνας σε δείγμα γεωργικών και 
κτηνοτροφικών εκμεταλλεύσεων. 

2. Η έρευνα θα διενεργηθεί μέσα στα πλαίσια παράλληλων ερευνών 
των Χωρών-Μελών των Ευρωπαϊκών Κοινοτήτων (Ε.Κ.) και με μεθό¬ 
δους και πρότυπα που προβλέπονται στην οδηγία 82/606 του Συμβου¬ 
λίου των Ε.Κ., μετά από κατάλληλη προσαρμογή τους στις ειδικές εθνι¬ 
κές μας συνθήκες. 

3. Σκοπός της έρευνας είναι η συγκέντρωση στοιχείων επί της απα¬ 
σχόλησης και της αμοιβής εργασίας στη Γεωργία-Κτηνοτροφία για 
τους εξής ειδικότερους λόγους: 

α) Την ανάλυση των σχετικών στοιχείων κατά γεωγραφικές περιο¬ 
χές, είδος και φύση παρεχόμενης εργασίας κ.λπ. 

β) Τη σύγκριση των μεγεθών αυτών με τα αντίστοιχα μεγέθη των 
κλάδων δευτερογενούς και τριτογενούς παραγωγής και 

γ) Την κατάρτιση σχετικών χρονολογικών σειρών. 

4. Η έρευνα θα διεξαχθεί σε δύο περιόδους εντός του 1991, συγκε¬ 
κριμένα κατά τους μήνες Σεπτέμβριο και Δεκέμβριο, θα καλύψει δε, σε 
κάθε περίοδο διεξαγωγής της, 5.000 περίπου γεωργικές- 
κτηνοτροφικές εκμεταλλεύσεις στο σύνολο της Χώρας. 

5. Τα όργανα που θα χρησιμοποιηθούν για τη διενέργεια της έρευνας 
μπορεί να είναι εκτός των μονίμων ή επί συμβάσει υπαλλήλων της Γ.Γ. 
ΕΣΫΕ και υπάλληλοι των Δήμων και Κοινοτήτων ή και άλλων Δημο¬ 
σίων Υπηρεσιών και Ν.Π.Δ.Δ., μετά από πρόταση των αρμοδίων υπη¬ 
ρεσιών, καθώς και ιδιώτες. 

6. Με αποφάσεις του Γενικού Γραμματέα της Γ.Γ. ΕΣΥΕ θα καθορι¬ 
στούν οι λεπτομέρειες της εκτέλεσης, επεξεργασίας, ελέγχου, πινακο- 
ποίησης και εμφάνισης των στοιχείων, τα πρότυπα που θα χρησιμοποι¬ 
ηθούν και κάθε άλλη εκτελεστική λεπτομέρεια. 

7. Οι δαπάνες για την εκτέλεση της εν λόγω έρευνας θα βαρύνουν την 
πίστωση του ΚΑΕ 5354 του Φ. 13-150 της Γ.Γ. ΕΣΥΕ έτους 1991 
που θα ενισχύεται με τη σχετική επιχορήγηση των Ευρωπαϊκών Κοινο¬ 
τήτων. 

8. Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Ιουλίου 1991 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

ΕΣΩΤΕΡΙΚΟΝ ΕΘΝΙΚΗΣ ΟΙΚΟΝΟΜΙΑΣ . 

Σ. ΚΟΥΒΕΛΑΣ Ε. ΧΡΙΣΤΟΔΟΥΛΟΥ 

ΥΦΥΠΟΥΡΓΟΣ _. . 

ΟΙΚΟΝΟΜΙΚΩΝ ' . ΓΕΩΡΓΙΑΣ 

Π. ΔΕΛΗΜΗΤΣΟΣ Μ. ΠΑΠΑΚΩΝΣΤΑΝΤΙΝΟΥ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ} 


Αρι θ. Γ3/331 (2) 

Οργάνωση και λειτουργία σεμιναρίου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη:· 

1. Τις διατάξεις του άρθρου 2, παρ. ε' και του άρθρ. 7, παρ. 4 του Ν. 
Δ/τος 4569/66 «Περί λειτουργίας εργοστασίου της Δ/νσεως Εποπτι¬ 
κών Οργάνων του ΥΠΕΠΘ». 

2. Τις διατάξεις του άρθρου 5, παρ. 1 και του άρθρ. 9 παρ. 1 του Ν. 
Δ/τος 1222/72 «Περί μετεκπαιδεύσεως του εκπαιδευτικού προσωπι¬ 
κού και αναδιοργανώσεως του Διδασκαλείου Δημοτικής Εκπαιδεύσεως 
(ΦΕΚ 153/31.8.72 τ. Α'). 

3. Τις διατάξεις του άρθρου 5 της Φ. 557.1/50308/10.5.1978 
Υπουργικής απόφασης «Περί ενάρξεως και λήξεως του ακαδημαϊκού 
και διδακτικού έτους, ορισμού ακαδημαϊκών εξαμήνων, εγγραφών, φοι- 
τήσεως και εξετάσεως των μετεκπαιδευόμενων στο Μ.Δ.Δ.Ε.» (ΦΕΚ 

439/10.5.1978 τ.Β). 

4. Το 537/10.6.91 έγγραφο του Μαρασλείου Διδασκαλείου Δημο¬ 
τικής Εκπαίδευσης (Μ.Δ.Δ.Ε.), με το οποίο προτείνεται η οργάνωση σε¬ 
μιναρίου στη χρήση εποπτικών μέσων διδασκαλίας για τους Β/ετείς με- 
τεκπαιδευομένους στο Μ.Δ.Δ.Ε. 

5. Την Η/2871/30.4.90 απόφαση «Ανάθεση αρμοδιοτήτων στους 
Υφυπουργούς» (ΦΕΚ 296/Β/90), αποφασίζουμε: 

Εγκρίνουμε την οργάνωση και λειτουργία, κάτω από την εποπτεία 
του Μ.Δ.Δ.Ε, σεμιναρίου για την εκπαίδευση των Β/ετών μετεκπαιδευ- 
ομένων δασκάλων Ν.Δ. 1222/72 και Ν. 227/75 (Ειδικής Αγωγής) 
στη χρήση των εποπτικών μέσων διδασκαλίας των μαθημάτων: 

α) Φυσικής Πειραματικής και Χημείας και β) Φυτολογίας και των 
οπτικοακουστικών μέσων διδασκαλίας, ως εξής: 

I. Τόπος λειτουργίας του σεμιναρίου: 

Το σεμινάριο θα λειτουργήσει στην αίθουσα πειραμάτων του πρώην 
Κέντρου Εποπτικών Μέσων Διδασκαλίας (ΚΕΜΔ), οδός Φλωρίνης 20, 
Μοσχάτο. 

II. Χρόνος και διάρκεια του σεμιναρίου: 

Το σεμινάριο θα λειτουργήσει από 9 μέχρι και 27 Σεπτεμβρίου 1991 
και κατά τις εργάσιμες ημέρες. 

III. Ποιοι θα το παρακολουθήσουν: 

Το σεμινάριο αυτό θα παρακολουθήσουν υποχρεωτικά οι Β/ετείς με¬ 
τεκπαιδευόμενοι δάσκαλοι στο ΜΔΔΕ, τόσο οι του Ν.Δ. 1222/72, όσο 
και οι του Ν. 227/75 (Ειδικής Αγωγής), συνολικά 132. 

IV. Προσωπικό του σεμιναρίου: 

α) Ως επόπτης του σεμιναρίου ορίζεται ο Βερτσέκης Αθανάσιος, Δ/ 
ντής του Μ.Δ.Δ.Ε, αναπληρούμενος από τον Τσουρέκη Δημήτριο. 

β) Ως Δ/ντής του σεμιναρίου ορίζεται ο Σάσσαλος Γεώργιος Φυσικός 
καθηγητής της Δ/νσης Δ.Ε. Πειραιά με αναπληρωτή την Τσουκαλά 
Ελισάβετ, Φυσικό του 4ου ΤΕΛ Χαλανδρίου, που θα συνεργαστεί με το 
Δ/ντή του Μ.Δ.Δ.Ε. στην κατάρτιση του ωρολογίου και αναλυτικού 
προγράμματος και στη ρύθμιση κάθε άλλης λεπτομέρειας, που αφορά 
την οργάνωση και λειτουργία του σεμιναρίου. 

γ) Ως εκπαιδευτές στο σεμινάριο ορίζονται οι εξής: 

1. Σάσσαλος Γεώργιος, φυσικός - καθηγητής της Δ/νσης Δ.Ε. Πει¬ 
ραιά. 

2. Τσουκαλά Ελισάβετ, φυσικός - καθηγήτριά του 4ου ΤΕΛ Χαλαν¬ 
δρίου. 

3. Τσιγκριστάρης Κων/νος, γεωπόνος του ΤΕΛ Αχαρνών. 

4. Σωτηρόπουλος Γεώργιος, γεωπόνος του ΤΕΛ Ζωγράφου. 

5. Κουτσουδάκης Νικηφόρος, φυσικός καθηγητής του 1ου Γυμν. 
Κηφισιάς. 

δ) Ως αναπληρωτές των παραπάνω σε περίπτωση κωλύματος ορίζο¬ 
νται οι εξής: 

1. Λεβότ Μικιρτισιάν, φυσικός 1ου Λυκείου Νέου Ηρακλείου. 

2. Ρουκουνάκης Αγαπητός, φυσικός 5ου Λυκείου Νέας Ιωνίας. 

3. Καρλάφτης Δημήτριος, χημικός 2ου Λυκείου Αγ. Παρα¬ 
σκευής. 

4. Ζαργάνης Ευστάθιος, φυσικός Πειραμ. Γυμν. Αναβρύτων. 

ε) Ως παρασκευαστές - βοηθοί ορίζονται οι εξής: 

• 1. Ρούπακας Κων/νος, Υπάλληλος Κ.Υ. του ΥΠΕΠΘ. 

2. Ραμπαβίλας Αθανάσιος, Υπάλληλος Κ.Υ, του ΥΠΕΠΘ. 

3. Καραγιώργης Απόστολος, Υπάλληλος Κ.Υ. του ΥΠΕΠΘ. 

V. Υπερωριακή αποζημίωση 


Στο εκπαιδευτικό προσωπικό και τους παρασκευαστές - βοηθούς του 
σεμιναρίου θα καταβληθεί αποζημίωση, για υπερωριακή απασχόληση 
μόνο για το χρόνο υπηρεσίας, που θα γίνει πέρα του υποχρεωτικού ωρα¬ 
ρίου εργασίας. 

VI. Δαπάνες 

α) Οι δαπάνες για την οργάνωση και λειτουργία του σεμιναρίου και 
για την καταβολή υπερωριακής αποζημίωσης στο εκπαιδευτικό και 
λοιπό προσωπικό θα βαρύνουν τον προϋπολογισμό του Μαρασλείου Δι¬ 
δασκαλείου Δημοτικής Εκπαίδευσης. 

β) Για την αντιμετώπιση των εξόδων προμήθειας αναλωσίμου υλι¬ 
κού, όπως οργάνων Χημείας, χημικών ουσιών, εκτυπωτικού και φωτο¬ 
αντιγραφικού χάρτου, ειδών καθαριότητας και ευπρεπισμού, εγκρί¬ 
νουμε το ποσό των εκατό χιλιάδων (100.000) δρχ. σε βάρος του προϋ¬ 
πολογισμού του Μ.Δ.Δ.Ε. 

VII. Χορήγηση βεβαιώσεων επιμόρφωσης 

α) Μετά τη λήξη του σεμιναρίου θα χορηγηθούν σε όσους το παρακο¬ 
λουθήσουν ανελλιπώς βεβαιώσεις επιμόρφωσης, τις οποίες θα υπογρά¬ 
ψουν ο Επόπτης και ο Δ/ντής του σεμιναρίου. 

β) Η Δ/νση του Μ.Δ.Δ.Ε. παρακαλείται να στείλει ονομαστική κατά¬ 
σταση των μετεκπαιδευομένών δασκάλων, που θα κληθούν να παρακο¬ 
λουθήσουν το σεμινάριο αυτό στο Δ/ντή του σεμιναρίου και στη Δ/νση 
Εφαρμ. Προγρ. ΣΕΔΠ του ΥΠΕΠΘ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Ιουλίου 1991 

Ο ΥΦΥΠΟΥΡΓΟΣ 

ΒΑΣ. ΜΠΕΚΙΡΗΣ 
- 4 -- 

Αριθ. 80568/42 25 (3) 

Μέθοδοι, όροι και περιορισμοί για την χρησιμοποίηση στη γεωργία της 

ιλύος που προέρχεται από επεξεργασία οικιακών και αστικών λυμά¬ 
των. 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ, ΓΕΩΡΓΙΑΣ, 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ, ΚΑΙ 
ΑΝΑΠΛΗΡΩΤΕΣ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του άρθρου 1 του Ν. 1338/83 «Εφαρμογή του Κοι¬ 
νοτικού Δικαίου» (ΦΕΚ 34Α/1983) όπως τροποποιήθηκε και συμπλη¬ 
ρώθηκε με το άρθρο 6 του Ν. 1440/84 «Συμμετοχή της Ελλάδας στο 
κεφάλαιο, στα αποθεματικά και τις προβλέψεις της Ευρωπαϊκής Τράπε¬ 
ζας Επενδύσεων κ.λπ.» (ΦΕΚ 70Α/1984). 

2. Τις διατάξεις των άρθρων 11 (παραγ. 3), 28, 29 και 30 του Ν. 
1650/86 «Για την προστασία του Περιβάλλοντος» (ΦΕΚ 160Α/ 
1986), όπως το τελευταίο αυτό άρθρο τροποποιήθηκε με το άρθρο 98 
(παραγ. 12) του Ν. 1892/1990 «Για τον εκσυγχρονισμό και την ανά¬ 
πτυξη και άλλες διατάξεις» (ΦΕΚ 101Α/1990). 

3. Τις διατάξεις των άρθρων 23 (παραγ. 1) και 24 του Ν. 1558/85 
«Κυβέρνηση και Κυβερνητικά Όργανα» (ΦΕΚ 137Α/85) και των άρ¬ 
θρων 9 και 13 του Π.Δ. 437/1985 «Καθορισμός και ανακατανομή 
των αρμοδιοτήτων των Υπουργείων» (ΦΕΚ 157Α/1985). 

4. Τις διατάξεις του Ν. 1515/1985 «Ρυθμιστικό σχέδιο και πρό¬ 
γραμμα προστασίας περιβάλλοντος της ευρύτερης περιοχή της Αθήνας» 
(ΦΕΚ 18Α/1985) και του Ν. 1561/1985 «Ρυθμιστικό σχέδιο και 
πρόγραμμα προστασίας περιβάλλοντος της ευρύτερης περιοχής της 
Θεσσαλονίκης και άλλες διατάξεις», (ΦΕΚ 148Α/1985) και ειδικότερα 
τις διατάξεις των άρθρων 11 (παραγ. 2, 3 και 12) και των άρθρων 13 
των Νόμων αυτών, όπως τα τελευταία τροποποιήθηκαν με τις διατάξεις 
του άρθρου 31 (παραγ. 6 και 7) του Ν. 1650/86. 

5. Την οδηγία 86/278/ΕΟΚ του Συμβουλίου της 12ης Ιουνίου 
1986 των Ευρωπαϊκών Κοινοτήτων. 

6. Την υπ’ αριθ. 69269/5387/1990 κοινή Υπουργική απόφαση, 
«Κατάταξη έργων και δραστηριοτήτων σε κατηγορίες, περιεχόμενο με¬ 
λέτης περιβαλλοντικών επιπτώσεων (ΜΠΕ) ..... και λοιπές συναφείς 
διατάξεις, σύμφωνα με το Ν. 1650/86» (ΦΕΚ 678Β/90). 

7. Την υπ’ αριθμ. 59388/3363/1988 κοινή Υπουργική απόφαση, 
«Τρόπος, όργανα και διαδικασία επιβολής και είσπραξης των διοικητι¬ 
κών προστίμων του βιρθρου 30 του Ν. 1650/86», (ΦΕΚ 638/Β). 

8. Την υπ’ αριθμ. Τ 1250/15.1.91 απόφαση του Πρωθυπουργού 
«Συμπλήρωση της Τ 1201/5.10.90 απόφασης του Πρωθυπουργού» 
(ΦΕΚ 10/τ.Β'/91). 

9) Την υπ’ αρ. Τ 1074/90 κοινή απόφαση του Πρωθυπουργού και 
Υπουργού Βιομηχανίας, Ενέργειας και Τεχνολογίας, αποφασίζουμε: 

Άρθρο 1 
Σκοπός 

Με την απόφαση αυτή αποακοπείται η εφαρμογή των διατάξεων του 
άρθρου 11 (παραγ. 3) του Ν. 1650/86 και συγχρόνως η εναρμόνιση με 
τις διατάξεις της υπ’ αριθμ. 86/278/ΕΟΚ οδηγίας του Συμβουλίου 
των Ευρωπαϊκών Κοινοτήτων της 12ης Ιουνίου 1986 «Σχετικά με την 
προστασία του περιβάλλοντος και ιδίως του εδάφους κατά την χρησιμο¬ 
ποίηση της ιλύος καθαρισμού λυμάτων στη γεωργία» που έχει δημο- 
σιευθεί στην Ελληνική γλώσσα στην επίσημη Εφημερίδα των Ευρωπαϊ¬ 
κών Κοινοτήτων (Ε 181 σελ. 6 της 4.7.1986) ώστε με τον καθορισμό 
των κατάλληλων μεθόδων, όρων και περιορισμών να αποφεύγονται τυ¬ 
χόν επιβλαβείς επιπτώσεις στο έδαφος, στη γεωργική παραγωγή, στα 
ζώα και στην υγεία του ανθρώπου, ενθαρρύνοντας παράλληλα την ορθή 
χρησιμοποίηση στη γεωργία της ιλύος που προέρχεται από επεξεργασία 
των λυμάτων. 

Άρθρο 2 

Ορισμοί - Πεδίο εφαρμογής 

1. Για την εφαρμογή της παρούσας απόφασης νοούνται ως: 
α) «Ιλύς» 

ι. Η ιλύς που προέρχεται από σταθμούς καθαρισμού που επεξεργάζο¬ 
νται τα οικιακά ή αστικά λύματα και από άλλους σταθμούς καθαρισμού 
που επεξεργάζονται λύματα των οποίων η σύνθεση είναι παρόμοια με τη 
σύνθεση των οικιακών ή αστικών λυμάτων. 

ιι. Η ιλύς που προέρχεται από σηπτικούς βόθρους και άλλες παρό¬ 
μοιες εγκαταστάσεις για την επεξεργασία των λυμάτων. 

ιιι. Η ιλύς που προέρχεται από σταθμούς καθαρισμού μη αναφερόμε- 
νους στα σημεία ι) και ιι). 
β) «Επεξεργασμένη ιλύς» 

Η ιλύς που έχει υποστεί βιολογική, χημική ή θερμική επεξεργασία με 
μακροχρόνια αποθήκευση ή με οποιαδήποτε άλλη κατάλληλη επεξεργα¬ 
σία ώστε να έχει μειωθεί σημαντικά η ικανότητά της προς ζύμωση και ο 
κίνδυνος για την υγεία που προκαλεί η χρησιμοποίησή της. 
γ) «Γεωργία» 

Κάθε καλλιέργεια προς εμπορία και διατροφή καθώς και για κτηνο¬ 
τροφία, συμπεριλαμβανομένων των δασών και των εν γένει δασικών 
εκτάσεων. 

δ) «Χρησιμοποίηση» 

Η διασπορά της ιλύος επί του εδάφους ή οποιαδήποτε άλλη χρησιμο¬ 
ποίησή της πάνω και μέσα στο έδαφος. 

-ε) «Παραγωγός της ιλύος» 

Κάθε φυσικό ή νομικό πρόσωπο που παράγει ή κατέχει επεξεργα¬ 
σμένη ιλύ με σκοπό τη διάθεσή της στη γεωργία. . 

2. α) Η ιλύς που αναφέρεται στην παράγραφο 1 εδ. α σημείο (ι) μπο¬ 
ρεί να χρησιμοποιείται στη γεωργία μόνο σύμφωνα με τις διατάξεις της 
παρούσας απόφασης. 

β) Η χρησιμοποίηση στη γεωργία της ιλύος που αναφέρεται στην πα¬ 
ράγραφο 1 εδ. α σημεία (ιι) και (ιιι) διέπεται από τις διατάξεις της πα¬ 
ρούσας απόφασης με την επιφύλαξη εφαρμογής της υπ’ αριθ. 49541/ 
1424/1986 απόφασης «Στερεά απόβλητα σε συμμόρφωση με την οδη¬ 
γία 75/442/ΕΟΚ του Συμβουλίου της 15ης Ιουνίου 1975» (ΦΕΚ 
444Β/1986) και της υπ’ αριθ. 72751/3054/1985 απόφασης «Το- 
ξικά και επικίνδυνα απόβλητα και εξάλειψη των ΓΕΒ’5 σε συμμόρφωση 
με την οδηγία 78/319/ΕΟΚ και 76/408/ΕΟΚ κ.λπ.» (ΦΕΚ 665Β/ 
1985). 

Άρθρο 3 

Καθορισμός οριακών τιμών 

α) Οι οριακές τιμές συγκέντρωσης βαρέων μετάλλων στα εδάφη που 
πρόκειται να δεχθούν την ιλύ καθορίζονται στο παράρτημα ΙΑ του άρ¬ 
θρου 12 της παρούσας απόφασης. 

β) Οι οριακές τιμές συγκέντρωσης βαρέων μετάλλων στην ιλύ που 
πρόκειται να χρησιμοποιηθεί στη γεωργία καθορίζονται στο παράρτημα 
ΙΒ του άρθρου 12 της παρούσας απόφασης. 

γ) Οι οριακές τιμές για τις ποσότητες βαρέων μετάλλων που μπορούν 
να εισάγονται κατ’ έτος στα προς καλλιέργεια εδάφη στους· βοσκότοπους 


και στις δασικές εκτάσεις καθορίζονται στο παράρτημα ΙΓ του άρθρου 
12 της παρούσας απόφασης. 

Άρθρο 4 

Μέτρα και διαδικασίες τήρησης των οριακών τιμών 

1. Για την παραγωγή επεξεργασμένης ιλύος: 

α) Για την χορήγηση άδειας εγκατάστασης παραγωγής επεξεργα¬ 
σμένης ιλύος ή άδεια εγκατάστασης της οποίας η δραστηριότητα περι¬ 
λαμβάνει τη παραγωγή επεξεργασμένης ιλύος, απαιτείται, όπως πρσ- 
βλέπεται στο άρθρο 4 (παραγ. 1 και 2) του Ν. 1650/86, έγκριση περι¬ 
βαλλοντικών όρων που χορηγείται με κοινή απόφαση των Υπουργών 
Υγείας, Πρόνοιας και Κοινωνικών Ασφαλίσεων και ΥΠΕΧΩΔΕ, και 
Βιομηχανίας, Ενέργειας και Τεχνολογίας, σύμφωνα με τη διαδικασία 
που καθορίζεται στις σχετικές διατάξεις της υπ’ αριθ. 69269/ 
5387/90 κοινής Υπουργικής απόφασης (ΦΕΚ 678/Β). 

β) Η απόφαση έγκρισης των περιβαλλοντικών όρων στη προαναφε- 
ρόμενη περίπτωση (α) αναφέρεται εκτός των άλλων και στις οριακές τι¬ 
μές που προβλέπονται στο άρθρο 3 (β) της παρούσας απόφασης. 

2. Για τη χρησιμοποίηση επεξεργασμένης ιλύος: 

α. 1) Για τη χρησιμοποίηση στη γεωργία επεξεργασμένης ιλύος 
απαιτείται άδεια του οικείου Νομάρχη. Για τη χορήγηση της άδειας αυ¬ 
τής ο ενδιαφερόμενος (χρήστης) υποβάλει σχετική αίτηση στην Δ/νση 
Γεωργίας ή Δ/νση Δασών του Νομού ανάλογα εάν η περιοχή όπου θα 
χρησιμοποιηθεί η ιλύς είναι γεωργική ή δασική. 

Η αίτηση του ενδιαφερομένου συνοδεύεται από: 
ι) Χάρτη της περιοχής στην οποία πρόκειται να γίνει χρήση της επε¬ 
ξεργασμένης ιλύος, ανάλογης κλίμακας. 

ιι) Υπεύθυνη δήλωση ως προς το είδος των καλλιεργειών ή της δασι¬ 
κής έκτασης όπου πρόκειται να χρησιμοποιηθεί η ιλύς. 

ιιι) Πιστοποιητικό ανάλυσης του εδάφους σύμφωνα με το παράρτημα 
II Β του άρθρου 12 της παρούσας απόφασης που χορηγείται από τα αρ¬ 
μόδια προς τούτο κεντρικά ή περιφερειακά εργαστήρια του Εθνικού 
Ιδρύματος Αγροτικής Έρευνας. 

ιιιι) Πιστοποιητικό ανάλυσης της ιλύος που χορηγεί ο παραγωγός 
της ιλύος, κατ’ εφαρμογή του άρθρου 7 (παραγ. 1) της παρούσας από¬ 
φασης. 

α.2) Η αρμόδια κατά περίπτωση νομαρχιακή Δ/νση του Υπουργείου 
Γ εωργίας μετά από συνεργασία με τις αρμόδιες νομαρχιακές υπηρεσίες 
των Υπουργείων Υγείας Πρόνοιας και Κοινωνικών Ασφαλίσεων και 
ΠΕΧΩΔΕ, εισηγείται στο Νομάρχη τη χορήγηση της άδειας για τη 
χρησιμοποίηση της επεξεργασμένης ιλύος. Η άδεια αυτή χορηγείται 
μέσα σε προθεσμία 20 ημερών από την υποβολή της αίτησης του ενδια¬ 
φερόμενον και αναφέρεται στα ακόλουθα: 

- στις οριακές τιμές που προβλέπονται στο άρθρο 3 (α) και (γ) της 
παρούσας απόφασης, 

- στον τρόπο και τις μεθόδους μεταφοράς της ιλύος, 

- στον τρόπο διάχυσης ή διααποράς της, 

- σε τυχόν πρόσθετους όρους για την προστασία της δημόσιας υγείας 
και του περιβάλλοντος, 

- στην έκταση και το είδος των καλλιεργειών, 

- στις ανώτατες ποσότητες της επεξεργασμένης ιλύος που μπορούν 
να χρησιμοποιηθούν στη συγκεκριμένη περιοχή, 

- στις απαγορεύσεις που προβλέπονται για τις περιπτώσεις του άρ¬ 
θρου 5 της παρούσας απόφασης. 

α.3) Πριν την χορήγηση της ως άνω άδειας οι προαναφερόμενες αρ¬ 
μόδιες αρχές στα πλαίσια των αρμοδιοτήτων τους είναι δυνατόν να διε¬ 
νεργούν στην περιοχή που θα χρησιμοποιηθεί η ιλύς επιτόπιους ελέγ¬ 
χους, ώστε να αποφευχθεί ενδεχόμενη υποβάθμιση των εδαφών καθώς 
και ρύπανση ή υποβάθμιση των επιφανειακών και υπόγειων νερών. 

α.4) Είναι δυνατόν η αρμόδια κατά περίπτωση νομαρχιακή Δ/νση 
του Υπουργείου Γεωργίας να εισηγείται στον Νομάρχη τη χορήγηση 
άδειας για τη χρησιμοποίηση μη επεξεργασμένης ιλύος εφόσον αυτή εγ¬ 
χέεται ή παραχώνεται στο έδαφος. Στην προκειμένη Περίπτωση η χορη¬ 
γούμενη άδεια περιλαμβάνει εκτός των άλλων και τις προϋποθέσεις 
χρησιμοποίησης της ιλύος αυτής. 

α.5) Όριο και προϋποθέσεις χορήγησης της άδειας χρησιμοποίησης 
επεξεργασμένης ιλύος στη γεωργία. 

ι) Προκειμένου να αποφευχθεί υπέρβαση των οριακών τιμών που κα¬ 
θορίζονται στο παράρτημα ΙΑ του άρθρου 12 της παρούσας απόφασης, 
από τη συγκέντρωση ενός ή περισσοτέρων βαρέων μετάλλων στο έδα¬ 
φος, η αρμόδια κατά περίπτωση Νομαρχιακή Δ/νση του Υπουργείου Γ ε¬ 
ωργίας που εισηγείται τη χορήγηση της ως άνω άδειας, ακολουθεί μια 

από τις ακόλουθες διαδικασίες: 

_ °0 Καθορίζει τις ανώτατες ποσότητες της ιλύος που εκφράζονται σε 
τόνους ξηράς ουσίας που μπορούν να προστίθενται στο έδαφος ανά μο¬ 
νάδα επιφάνειας και ανά έτος, τηρουμένων των οριακών τιμών συγκέ¬ 
ντρωσης σε βαρέα μέταλλα της ιλύος, σύμφωνα με το παράρτημα ΙΒ 
του άρθρου 12 της παρούσας απόφασης. 

β) Εξασφαλίζει την τήρηση των οριακών τιμών των ποσοτήτων με¬ 
τάλλων που περιλαμβάνονται στο παράρτημα ΙΓ του άρθρου 12 της πα¬ 
ρούσας απόφασης, τα οποία προστίθενται στο έδαφος ανά μονάδα επιφά¬ 
νειας και ανά μονάδα χρόνου. 

ιι) Για τη χορήγηση της άδειας χρησιμοποίησης της ιλύος η ως άνω 
αρμόδια αρχή προκειμένου να καθορίσει τους όρους που αναφέρονται 
στην άδεια λαμβάνει υπόψη: 

α) Τις ανάγκες θρέψεως των φυτών και την αποφυγή δυσμενών επι¬ 
πτώσεων στην ποιότητα του εδάφους και των επιφανειακών και υπό¬ 
γειων νερών. 

β) Την αυξημένη κινητικότητα των βαρέων μετάλλων και την ευκο¬ 
λότερη απορρόφησή τους από τα φυτά καθώς και τη μείωση, κατά περί- 
πτώση, των οριακών τιμών, που προβλέπονται στο παράρτημα ΙΑ, όταν 
η ιλύς χρησιμοποιείται σε εδάφη με ΡΗ χαμηλότερο από έξι (6). 

. ιι 0 Σε περίπτωση που χρήστης της επεξεργασμένης ιλύος είναι το δη¬ 
μόσιο η τήρηση των όρων και προϋποθέσεων του παρόντος εδαφίου 
(α.5.) είναι υποχρεωτική. 

Άρθρο 5 
Απαγορεύσεις 

Η αρμόδια για τη χορήγηση της άδειας αρχή σύμφωνα με το άρθρο 4 
(παραγ. 2) απαγορεύει τη χρησιμοποίηση της ιλύος στις ακόλουθες πε¬ 
ριπτώσεις: 

α) Σε λειμώνες ή εκτάσεις καλλιέργειας ζωοτροφών, εφόσον οι λει¬ 
μώνες πρόκειται να χρησιμοποιηθούν για βοσκή ή οι ζωοτροφές πρόκει¬ 
ται να συγκομισθούν πριν από την πάροδο ενός ορισμένου χρονικού δια- 
στήματος. Για τον καθορισμό του χρονικού αυτού διαστήματος λαμβά- 
νονται υπόψη η γεωγραφική και κλιματολογική τους κατάσταση και δεν 
μπορεί να είναι κατώτερο από τρεις εβδομάδες. 

β) Σε καλλιέργειες οπωροκηπευτικών κατά την περίοδο της βλάστη¬ 
μης, με εξαίρεση τις καλλιέργειες οπωροφόρων δένδρων. 

γ) Σε εδάφη που προορίζονται για καλλιέργειες οπωροκηπευτικών οι 
οποίες συνήθως βρίσκονται σε άμεση επαφή με το έδαφος και κανονικά 
καταναλίσκονται σε νωπή κατάσταση, για περίοδο δέκα μηνών πριν από 
τη συγκομιδή και κατά τη διάρκεια της συγκομιδής. 

Άρθρο 6 

Μέθοδοι ανάλυσης και δειγματοληψίας 

1. Η ιλύς και το έδαφος στο οποίο χρησιμοποιείται, υποβάλλονται σε 
ανάλυση σύμφωνα με το διάγραμμα που αναφέρεται στα παραρτήματα 
IIΑ και ΙΙΒ του άρθρου 12 της παρούσας απόφασης. 

2. Οι μέθοδοι αναφοράς για τη δειγματοληψία και την ανάλυση περι¬ 
λαμβάνονται στο παράρτημα 1ΙΓ του άρθρου 12 της παρούσας απόφα¬ 
σης. * 

Άρθρο 7 
Υποχρεώσεις 

1. Οι παραγωγοί της ιλύος, που προέρχονται από επεξεργασία λυμά¬ 
των, υποχρεούνται να παρέχουν σε τακτά διαστήματα στους χρήστες 
της ιλύος όλες τις πληροφορίες που αναφέρονται στο παράρτημα IIΑ του 
άρθρου 12 της παρούσας απόφασης. Οι σχετικές αναλύσεις πραγματο¬ 
ποιούνται από κρατικά ή εξουσιοδοτημένα από το Κράτος εργαστήρια. 

2. Είναι δυνατόν με απόφαση του οικείου Νομάρχη, να εξαιρούνται 
από την ως άνω υποχρέωση οι παραγωγοί ιλύος που προέρχεται από 
σταθμούς καθαρισμού λυμάτων με ικανότητα επεξεργασίας κάτω των 
300 χιλιογράμμων Ι)ΒΟ. ημερησίως, που αντιστοιχούν σε ισοδύναμο 
πληθυσμού 5000 κατοίκων και οι οποίοι προορίζονται κυρίως για την 
επεξεργασία λυμάτων οικιακής προέλευσης. 

3ι Οι παραγωγοί της ιλύος υποχρεούνται στην τήρηση Βιβλίων στα 
οποία ειδικότερα σημειώνονται: 

α) Οι ποσότητες της παραγόμενης ιλύος και οι ποσότητες της ιλύος 
που παραδίδονται στη γεωργία. 

_ β) Η σύνθεση και. τα χαρακτηριστικά της ιλύος σε σχέση με τις παρα¬ 
μέτρους που αναφέρονται στο παράρτημα ΙΙΑ. 

γ) Το είδος της πραγματοποιούμενης επεξεργασίας όπως ορίζεται 


στο άρθρο 2 παραγ. 1(β) της παρούσας απόφασης. 

δ) Τα ονόματα και οι διευθύνσεις των παραληπτών της ιλύος και οι 
τόποι όπου θα χρησιμοποιηθεί. , 

Τα προαναφερόμενα στοιχεία των βιβλίων κοινοποιούνται από τον 
παραγωγό στο τέλος κάθε έτους στην αρμόδια υπηρεσία του ΥΠ. ΓΕ¬ 
ΩΡΓΙΑΣ και του ΥΠΕΧΩΔΕ. Ο τύπος των ως άνω βιβλίων καθώς και 
ο τρόπος ενημέρωσής τους καθορίζονται από το Υπουργείο ΠΕΧΩΔΕ. 

Είναι δυνατόν με απόφαση του οικείου Νομάρχη να μη σημειώνονται 
στα ως άνω βιβλία τα στοιχεία (β), (γ) και (δ) στις περιπτώσεις παρα¬ 
γωγής ιλύος σύμφωνα με την παραγ. 2 του άρθρου αυτού. 

Άρθρο 8 
Έλεγχοι 

1. Οι έλεγχοι τήρησης των περιβαλλοντικών όρων, που εγκρίνονται 
κατ εφαρμογή του άρθρου 4 (παραγ. 1) της παρούσας απόφασης, διε- 
νεργούνται σύμφωνα με το άρθρο 6 του Ν. 1650/86 από το Υπουργείο 
ΠΕΧΩΔΕ και το Υπουργείο Υγείας Πρόνοιας και Κοινωνικών Ασφαλί¬ 
σεων. 

2. Τα Υπουργεία Γεωργίας και ΠΕΧΩΔΕ πραγματοποιούν τακτι¬ 
κούς ελέγχους για τη διαπίστωση της τήρησης των διατάξεων της πα¬ 
ρούσας απόφασης. 

Άρθρο 9 

Ανταλλαγή πληροφοριών - Εκθέσεις 

1. Κάθε Νομάρχης κατ’ εφαρμογή της παραγ. 2 του άρθρου 4 της 
παρούσας απόφασης υποβάλλει ετήσια ενημερωτική έκθεση στους 
Υπουργούς Γεωργίας και ΠΕΧΩΔΕ σχετικά με τον αριθμό των χορη- 
γηθεισών αδειών για τη χρησιμοποίηση ιλύος στη γεωργία. Η έκθεση 
αυτή συνοδεύεται και από κατάσταση του είδους και της ποσότητας της 
χρησιμοποιημένης ιλύος. 

2· Το Υπουργείο ΠΕΧΩΔΕ σε συνεργασία με το Υπουργείο Γεωρ¬ 
γίας συντάσσει κάθε τέσσερα χρόνια και για πρώτη φορά την 12η Ιου¬ 
νίου 1991, συγκεντρωτική έκθεση για τη χρησιμοποίηση της ιλύος στη 
γεωργία, προσδιορίζοντας τις ποσότητες της χρησιμοποιούμενης ιλύος, 
τα κριτήρια που ελήφθησαν και τις ενδεχόμενες δυσκολίες λαμβάνοντας 
υπόψη τα στοιχεία των βιβλίων του παραγωγού (άρθρο 7 παραγ. 3) κα¬ 
θώς και την έκθεση του Νομάρχη σύμφωνα με την παραγ. 1. Η ανω¬ 
τέρω έκθεση διαβιβάζεται στην Επιτροπή των Ε.Κ. 

Άρθρο 10 

Μεταβατικές διατάξεις 

1. Όσοι μέχρι την έναρξη ισχύος της παρούσας απόφασης παράγουν 
ιλύ για τη χρησιμοποίησή της στη γεωργία, υπάγονται στις διατάξεις 
του άρθρου 17 της υπ’ αριθ. 69269/5387/90 κοινής Υπουργικής 
απόφασης. 

2 . Οσοι μέχρι την έναρξη ισχύος της παρούσας απόφασης χρησιμο¬ 
ποιούν ιλύ για τη γεωργία χωρίς σχετική άδεια από τον οικείο Νομάρχη 
υποχρεούνται μέσα σε ένα μήνα από την έναρξη της ισχύος της παρού¬ 
σας να υποβάλλουν σχετική αίτηση κατ’ εφαρμογή του άρθρου 4 (πα¬ 
ραγ. 2) της παρούσας απόφασης. 

Άρθρο 11 

Κυρώσεις 

1. Σε οποιονδήποτε γίνεται αίτιος παράβασης των διατάξεων της πα¬ 
ρούσας απόφασης με πράξη ή παράλειψη επιβάλλονται οι ποινικές, αστι¬ 
κές και δοικητικές κυρώσεις που προβλέπονται στα άρθρα 28, 29 και 
30 του Ν. 1650/86, όπως το τελευταίο άρθρο τροποποιήθηκε με το 
άρθρο 98 (παρ. 12) του Ν. 1892/90 (ΦΕΚ 101Α/1990). 

2. Ειδικότερα για την επιβολή διοικητικών κυρώσεων στις περιοχές 
των ρυθμιστικών σχεδίων Αθήνας και Θεσσαλονίκης εφαρμόζονται οι 
διατάξεις του άρθρου 13 του Ν. 1515/85 και του άρθρου 13 του Ν. 
1561/85 όπως τροποποιήθηκαν με το άρθρο 31 (παραγ. 6 και 7 αντί¬ 
στοιχα) του Ν. 1650/86. 

3. Οι κυρώσεις των προηγουμένων παραγράφων επιβάλλονται ανε¬ 
ξάρτητα από τις κυρώσεις που προβλέπονται σε άλλες διατάξεις της κει- 

μένης νομοθεσίας. 

Άρθρο 12 
Παραρτήματα 

Προσαρτώνται και αποτελούν αναπόσπαστο μέρος της παρούσας 
απόφασης τα παραρτήματα που ακολουθούν. 

ΠΑΡΑΡΤΗΜΑ 1 Α 

ΟΡΙΑΚΕΣ ΤΙΜΕΣ ΣΥΓΚΕΝΤΡΩΣΗΣ ΒΑΡΕΩΝ ΜΕΤΑΛΛΩΝ 
ΣΤΟ ΕΔΑΦΟΣ 


(ηι§/1ί§ ξηράς ουσίας αντιπροσωπευτικού δείγματος του εδάφους 
με ρΗ 6 έως 7. όπως ορίζεται στο παράρτημα II Γ) 


Παράμετροι 

Οριακές τιμές (') 

Κάδμιο 

1 έως 3 

Χαλκός ( 2 ) 

50 έως 140 

Νικέλιο ( 2 ) 

30 έως 75 

Μόλυβδος 

50 έως 300 

Ψευδάργυρος ( 2 ) 

150 έως 300 

Υδράργυρος 

1 έως 1,5 

Χρώμιο 

- 


(') Οι αρμόδιες αρχές μπορούν να επιτρέπουν την υπέρβαση των πα¬ 
ραπάνω οριακών τιμών στην περίπτωση χρησιμοποίησης της ιλύος σε 
εδάφη τα οποία, κατά την κοινοποίηση της παρούσας οδηγίας, χρησιμο¬ 
ποιούνται για τη διάθεση της ιλύος αλλά στα οποία καλλιεργούνται προς 
εμπορία προϊόντα που προορίζονται αποκλειστικά για ζωοτροφές. Οι 
αρμόδιες αρχές γνωστοποιούν στην Επιτροπή Ε.Κ. τον αριθμό καί τα 
χαρακτηριστικά των εν λόγω τοποθεσιών. Μεριμνούν επίσης ώστε να 
μην προκύψει κανένας κίνδυνος για τον άνθρωπο και το περιβάλλον. 


( 2 ) Οι αρμόδιες αρχές μπορούν να επιτρέπουν την υπέρβαση των πα¬ 
ραπάνω οριακών τιμών για τις παραμέτρους αυτές σε εδάφη των 
οποίων το ρΗ είναι σταθερά ανώτερο του 7. Σε καμιά περίπτωση, οι 
ανώτατες επιτρεπόμενες συγκεντρώσεις αυτών των βαρέων μετάλλων 
δεν πρέπει να υπερβαίνουν κατά ποσοστό ανώτερο του 50% τις παρα¬ 
πάνω τιμές. Οι αρμόδιες αρχές μεριμνούν επίσης ώστε να μην προκύψει 
κανένας κίνδυνος για τον άνθρωπο και το περιβάλλον και ιδίως τα υπό¬ 
γεια ύδατα. 


( 3 ) Σε αυτή τη φάση δεν είναι δυνατό να καθοριστούν οριακές τιμές 
για το χρώμιο. Το Συμβούλιο Υπουργών Περ/ντος της ΕΟΚ θα καθο¬ 
ρίσει τις οριακές αυτές τιμές αργότερα, με βάση προτάσεις που θα υπο¬ 
βάλει η Επιτροπή Ε.Κ. μέσα σε ένα χρόνο από την κοινοποίηση της πα¬ 
ρούσας οδηγίας. 

ΠΑΡΑΡΤΗΜΑ I Β 

ΟΡΙΑΚΕΣ ΤΙΜΕΣ ΣΥΓΚΕΝΤΡΩΣΗΣ ΒΑΡΕΩΝ ΜΕΤΑΛΛΩΝ 
ΣΤΗΝ ΙΛΥ ΠΟΥ ΧΡΗΣΙΜΟΠΟΙΕΙΤΑΙ ΣΤΗ ΓΕΩΡΓΙΑ 


(ηι§Λ£ ξηράς ουσίας) 


Παράμετροι 

Οριακές τιμές (') 

Κάδμιο 

20 έως 40 

Χαλκός 

1 000 έως 1 750 

Νικέλιο 

300 έως 400 

Μόλυβδος 

750 έως 1 200 

Ψευδάργυρος 

2 500 έως 4 000 

Υδράργυρος 

16 έως 25 

Χρώμιο ( 2 ) 

- 


( ι ) Σε αυτή τη φάση δεν είναι δυνατό να καθοριστούν οριακές τιμές 
για το χρφμιο. Το Συμβούλιο Υπουργών Περ/ντος της ΕθΚ θα καθο¬ 
ρίσει τις οριακές αυτές τιμές αργότερα, με βάση προτάσεις που θα υπο¬ 
βάλει η Επιτροπή Ε.Κ. μέσα σε ένα χρόνο από την κοινοποίηση της πα¬ 
ρούσας οδηγίας. 


ΠΑΡΑΡΤΗΜΑ I Γ 

ΟΡΙΑΚΕΣ ΤΙΜΕΣ ΓΙΑ ΤΙΣ ΠΟΣΟΤΗΤΕΣ ΒΑΡΕΩΝ 
ΜΕΤΑΛΛΩΝ ΠΟΥ ΜΠΟΡΟΥΝ ΝΑ ΕΙΣΑΓΟΝΤΑΙ 
ΚΑΤ’ ΕΤΟΣ ΣΤΑ ΚΑΛΛΙΕΡΓΗΜΕΝΑ ΕΔΑΦΗ ΜΕ 
ΒΑΣΗ ΕΝΑ ΜΕΣΟ ΟΡΟ 10 ΕΤΩΝ 


γπ§/ εκτάριο/έτος 


Παράμετροι 

Οριακές τιμές (') 

Κάδμιο 

0,15 

Χαλκός 

12 

Νικέλιο 

3 

Μόλυβδος 

15 

Ψευδάργυρος 

30 

Υδράργυρος 

0,1 

Χρώμιο ( 2 ) 

- 


(') Οι αρμόδιες αρχές μπορούν να επιτρέπουν την υπέρβαση των πα¬ 
ραπάνω οριακών τιμών στην περίπτωση χρησιμοποίησης της λύος σε 
εδάφη τα οποία χρησιμοποιούνται για τη διάθεση της ιλύος αλλά στα 
οποία καλλιεργούνται προς εμπορία προϊόντα που προορίζονται απο¬ 
κλειστικά για ζωοτροφές. Οι αρμόδιες αρχές γνωστοποιούν στην Επι¬ 
τροπή Ε.Κ. τον αριθμό και τα χαρακτηριστικά των εν λόγω τοποθε¬ 
σιών. Μεριμνούν επίσης ώστε να μην προκύψει κανένας κίνδυνος για τον 
άνθρωπο και το περιβάλλον. 

( 2 ) Σε αυτή τη φάση δεν είναι δυνατό να καθοριστούν οριακές τιμές 
για το χρώμιο. Το Συμβούλιο Υπουργών Περ/ντος της ΕΟΚ θα καθο¬ 
ρίσει τις οριακές αυτές τιμές αργότερα, με βάση προτάσεις που θα υπο¬ 
βάλει η Επιτροπή Ε.Κ. μέσα σε ένα χρόνο από την κοινοποίηση της πα¬ 
ρούσας οδηγίας. 

ΠΑΡΑΡΤΗΜΑ II Α 
ΑΝΑΛΥΣΗ ΤΗΣ ΙΛΥΟΣ 

1. Γ ενικά, η λύς πρέπει να αναλύεται τουλάχιστον κάθε έξι μήνες. 
Εάν η ποιότητα των επεξεργασμένων λυμάτων μεταβάλλεται, η συχνό¬ 
τητα αυτών των αναλύσεων πρέπει να αυξάνεται. Αν τα αποτελέσματα 
των αναλύσεων δεν μεταβάλλονται σημαντικά κατά τη διάρκεια ενός 
έτους, η λύς πρέπει να αναλύεται τουλάχιστον κάθε δώδεκα μήνες. 

2. Στην περίπτωση λύος προερχόμενης από τους σταθμούς καθαρι¬ 
σμού του άρθρου 7 (παρ. 2), εάν η ανάλυσή της δεν έγινε εντός δώδεκα 
μηνών από την έναρξη ισχύος της παρούσας απόφασης θα πρέπει να 
πραγματοποιηθεί οπωσδήποτε μία ανάλυση εντός δώδεκα μηνών μετά 
από αυτή τη θέση σε εφαρμογή, ή, ενδεχομένως, εντός εξαμήνου μετά 
την απόφαση με την οποία εγκρίνεται η χρήση στη γεωργία λύος προ¬ 
ερχόμενης από τέτοιους σταθμούς. Οι αρμόδιες αρχές αποφασίζουν για 
τη συχνότητα των επομένων αναλύσεων βάσει των αποτελεσμάτων της 
πρώτης ανάλυσης, των ενδεχόμενων μεταβολών στη φύση των λυμά¬ 
των που έχουν υποστεί επεξεργασία καθώς και κάθε άλλου σχετικού 
στοιχείου. 

3. Με την επιφύλαξη της παραγράφου 4, πρέπει να εξετάζονται οι 
ακόλουθες παράμετροι: 

- ξηρά ουσία, οργανική ύλη, 

- Ρ Η, 

- άζωτο και φώσφορος, 

- κάδμιο, χαλκός, νικέλιο, μόλυβδος, ψευδάργυρος, υδράργυρος, 
χρώμιο. 

4. Οι αρμόδιες αρχές αποφασίζουν για τη συχνότητα των αναλύσεων 
που πραγματοποιούνται για το χαλκό, τον ψευδάργυρο και το χρώμιο 
εάν έχει αποδεχθεί κατά τρόπο που να ικανοποιεί την αρμόδια αρχή ότι 
τα μέταλλα αυτά δεν υπάρχουν ή υπάρχουν σε αμελητέες ποσότητες στα 
λύματα που επεξεργάζεται ο σταθμός καθαρισμού. 

ΠΑΡΑΡΤΗΜΑ II Β 
ΑΝΑΛΥΣΗ ΤΟΥ ΕΔΑΦΟΥΣ 

1. Πριν από κάθε χρησιμοποίηση της λύος, εκτός από εκείνη που 
προέρχεται από τους σταθμούς καθαρισμού του άρθρου 7 (παρ. 2) οι αρ¬ 
μόδιες αρχές πρέπει να βεβαιώνουν ότι η περιεκτικότητα του εδάφους σε 
βαρέα μέταλλα δεν υπερβαίνει τις οριακές τιμές που καθορίζονται σύμ¬ 
φωνα με το Παράρτημα ΙΑ. Για να επιτύχουν το σκοπό αυτό, οι αρμό¬ 
διες αρχές αποφασίζουν τη διενέργεια αναλύσεων, λαμβάνοντας υπόψη 
τα διαθέσιμα επιστημονικά στοιχεία για τα χαρακτηριστικά γνωρί- 

σματα του εδάφους και την ομοιογένειά του. 

2. Οι αρμόδιες αρχές αποφασίζουν για τη συχνότητα των επομένων 
αναλύσεων λαμβάνοντας υπόψη την περιεκτικότητα του εδάφους σε μέ¬ 
ταλλα πριν από τη χρησιμοποίηση ιλύος, την ποσότητα και τη σύνθεση 
της ύλης που χρησιμοποιήθηκε καθώς και κάθε άλλο σχετικό στοιχείο. 

3. Πρέπει να αναλύονται οι εξής παράμετροι: 

- ΡΗ· 

- κάδμιο, χαλκός, νικέλιο, μόλυβδος, ψευδάργυρος, υδράργυρος, 
χρώμιο. 

ΠΑΡΑΡΤΗΜΑ II Γ 

ΜΕΘΟΔΟΙ ΔΕΙΓΜΑΤΟΛΗΨΙΑΣ ΚΑΙ ΑΝΑΛΥΣΗΣ 

1. Δειγματοληψία του εδάφους. 

Τα προς ανάλυση αντιπροσωπευτικά δείγματα εδάφους παρασκευά¬ 
ζονται με ανάμειξη 25 πυρήνων γεωτρήσεων «καρώτων», που λαμβά- 
νονται από έκταση μικρότερη ή ίση με 5 εκτάρια η οποία καλλιεργείται 
κατά τρόπο ομοιόμορφο. 

Οι δειγματοληψίες πρέπει να γίνονται σε βάθος 25 οπι εκτός αν το 
βάθος του καλλιεργήσιμου στρώματος είναι μικρότερο από το όριο αυτό, 
οιλλά στην περίπτωση αυτή δεν θα πρέπει η δειγματοληψία να γίνει σε 
βάθος μικρότερο από 10 ογπ. 

2. Δειγματοληψία της ιλύος. 

Η ιλύς υπόκειται σε δειγματοληψία μετά την επεξεργασία της, πριν 
παραδοθεί στους χρήστες και θα πρέπει να είναι αντιπροσωπευτική της 
παραγωγής της. 

2. Μέθοδος ανάλυσης. 

Η ανάλυση των βαρέων μετάλλων πραγματοποιείται ύστερα από κα¬ 
τεργασία με ισχυρά οξέα. Η μέθοδος αναφοράς για την ανάλυση είναι η 
φασματομετρία ατομικής απορρόφησης. Το όριο ανίχνευσης για κάθε 
μέταλλο δεν πρέπει να είναι μεγαλύτερο από το 10% της αντίστοιχης 
οριακής τιμής. 

Άρθρο 13 

Κάθε διάταξη που αντίκειται στις διατάξεις της παρούσας απόφασης 
καταργείται. 

Άρθρο 14 

Η ισχύς της παρούσας απόφασης αρχίζει 2 μήνες από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Μαρτίου 1991 

ΟΙ ΥΠΟΥΡΓΟΙ 


ΑΝΑΠΛ. ΕΘΝΙΚΗΣ ΟΙΚΟΝΟΜΙΑΣ 

ΕΥΘ. ΧΡΙΣΤΟΔΟΥΛΟΥ 

ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝ. ΑΣΦΑΛΙΣΕΩΝ 

Μ. ΓΙΑΝΝΑΚΟΥ-ΚΟΥΤΙΙΚΟΥ 

ΑΝΑΠΛ. ΒΙΟΜΗΧΑΝΙΑΣ. ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

ΒΑΣΙΛΕΙΟΣ ΜΑΝΤΖΩΡΗΣ 
- φ - 

Αριθ. 2336 · (4) 

Σύσταση ίδιου νομικού προσώπου στην Κοινότητα Λεοντίου Ν. Αχαΐας 
με την επωνυμία «Σχολική Επιτροπή Δημοτικού Σχολείου Λεο¬ 
ντίου». 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις του Ν. 1894/90, άρθρο 5 περί σχολικής περιουσίας 
και λειτουργίας Σχολείων. 

2. Την παρ. 1 του άρθρου 175 του Π.Δ. 76/85 περί κωδικοποιή- 
σεως διατάξεων του Δημοτικού και Κοινοτικού Κώδικα. 

3. Την αριθ. Δ4/558/17.10.1990 εγκύκλιο του ΥΠΕΠΘ. 

4. Την αριθ. 29/91 απόφαση του Κοινοτικού Συμβουλίου Λεοντίου, 
αποφασίζουμε: 

1. Συστήνουμε ίδιο νομικό πρόσωπο στην Κοινότητα Λεοντίου Ν. 
Αχαΐας με την επωνυμία «Σχολική Επιτροπή Δημοτικού Σχολείου Λεο¬ 
ντίου». 


ΕΣΩΤΕΡΙΚΟΝ 

ΣΩΤ. ΚΟΥΒΕΛΑΣ 

ΓΕΩΡΓΙΑΣ 

Μ. ΠΑΠΑΚΩΝΣΤΑΝΤΙΝΟΥ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 


2. Σκοπός του Νομικού Προσώπου είναι: 

-Η διαχείριση των πιστώσεων που διατίθενται, για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

-Η εκτέλεση μικρών έργων για επισκευή και συντήρηση των διδα¬ 
κτηρίων. 

-Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

-Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 3μελές Διοικητικό Συμβού¬ 
λιο, αποτελούμενο από: 

α) Από έναν εκπρόσωπο της Κοινότητας Λεοντίου, ως Πρόεδρο, με 
τον αναπληρωτή του. 

β) Από τον Προϊστάμενο του Δημοτικού Σχολείου Λεοντίου, ως μέ¬ 
λος, με τον αναπληρωτή του. 

γ) Από έναν εκπρόσωπο του Συλλόγου Γονέων και Κηδεμόνων του 
Δημοτικού Σχολείου Λεοντίου, ως μέλος, με τον αναπληρωτή του. 

4: Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της θητείας της κοινοτικής περιόδου. 

Η θητεία των μελών του Διοικητικού Συμβουλίου ακολουθεί την κοι¬ 
νοτική περίοδο. 

Το Διοικητικό Συμβούλιο εκλέγειΆντιπρόεδρο και Γραμματέα. 

5. Πόροι του Νομικού Προσώπου είναι: 

α) Η ετήσια επιχορήγηση της Κοινότητας. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες. 

δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Περιουσία: Όλη η κινητή και ακίνητη περιουσία, που είναι γραμ¬ 
μένη στο Βιβλίο περιουσίας του Δημοτικού Σχολείου Λεσνΐίου. 

7. Το Νομικό Πρόσωπο εκπροσωπείται στα δικαστήρια και σε κάθε 
άλλη αρχή από τον Πρόεδρο του Διοικητικού Συμβουλίου και όταν αυ¬ 
τός απουσιάζει ή κωλύεται από τον Αντιπρόεδρο. 

Η Απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 15 Ιουλίου 1991' 

Ο Νομάρχης 
ΝΙΚΟΣ ΤΑΓΑΡΗΣ 

Αριθ.Φ.6/2799 (5) 

Έγκριση ίδρυσης νομικού προσώπου στην Κοινότητα Σαραβαλίου Ν. 

Αχαΐας με την επωνυμίά «Σχολική Επιτροπή Γυμνασίου - Δημοτι¬ 
κού Σχολείου και Νηπιαγωγείου Σαραβαλίου Πατρών». 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Το άρθρο 5 του Ν. 1894/90 (ΦΕΚ 110/Α727.8.1990) «περί 
συστάσεως δημοτικών ή κοινοτικών νομικών προσώπων με την επωνυ¬ 
μία «Σχολικές επιτροπές». 

2. Τις διατάξεις του άρθρου 175 του Π.Δ. 323/89 περί κωδικοποιή- 
σεως διατάξεων του Δημοτικού και Κοινοτικού Κώδικα, και 

3. Την αριθ. 40/1991 απόφαση του Κοινοτικού Συμβουλίου Λεο¬ 
ντίου, αποφασίζουμε: 

Εγκρίνουμε την ίδρυση νομικού προσώπου από την Κοινότητα Σαρα¬ 
βαλίου Πατρών με την επωνυμία «Σχολική Επιτροπή Γυμνασίου - Δη¬ 
μοτικού Σχολείου και Νηπιαγωγείου Σαραβαλίου Πατρών». 

1) Οι διαδικασίες και οι σκοποί του Νομικού αυτού προσώπου είναι 
αυτές που καθορίζονται από τις διατάξεις του άρθρου 5 του Ν. 1894/ 
1990 (ΦΕΚ 110/Α727.8.90). 

2. Το Νομικό Πρόσωπο που συστήνεται με την απόφαση αυτή και με 
την επωνυμία «Σχολική Επιτροπή Γυμνασίου - Δημοτικού Σχολείου 
και Νηπιαγωγείου Σαραβαλίου Πατρών», διοικείται από 8μελές Διοι¬ 
κητικό Συμβούλιο, αποτελούμενο από: 

α) Ένα Κοινοτικό Σύμβουλο, ως Πρόεδρο, που θα αναπληρώνεται 
από τον αναπληρωτή του. 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 




β) Τον Δ/ντή του Γυμνασίου, αναπληρούμενο από τον εκάστοτε νό¬ 
μιμο αναπληρωτή του. 

γ) Τον Δ/ντή του Δημοτικού Σχολείου, αναπληροϋμενο από τον εκά¬ 
στοτε νόμιμο αναπληρωτή του. 

δ) Τον Δ/ντή του Νηπ/γείου, αναπληροϋμενο από τον εκάστοτε νό¬ 
μιμο αναπληρωτή του. 

ε) Τον εκπρόσωπο του Συλλόγου Γονέων και Κηδεμόνων του Γυμνα¬ 
σίου που ορίζεται από το Διοικητικό Συμβούλιο ή από τη Γ ενική Συνέ¬ 
λευση, με τον αναπληρωτή του. 

στ) Τον εκπρόσωπο του Συλλόγου Γονέων και Κηδεμόνων του Δημο¬ 
τικού Σχολείου που ορίζεται από το Διοικητικό Συμβούλιο του Συλλό¬ 
γου ή από τη Γενική Συνέλευση, με τον αναπληρωτή του. 

ζ) Τον εκπρόσωπο του Συλλόγου Γονέων και Κηδεμόνων του Νηπια¬ 
γωγείου, που ορίζεται από το Διοικητικό Συμβούλιο του Συλλόγου ή 
από τη Γενική Συνέλευση, με τον αναπληρωτή του. 

η) Τον εκπρόσωπο της Μαθητικής Κοινότητας του Γυμνασίου, ανα- 
πληρούμενο από το νόμιμο αναπληρωτή του. 

Ο Κοινοτικός Σύμβουλος ορίζεται μετά του αναπληρωτού του από το 
Κ.Σ. 

Το Διοικητικό Συμβούλιο ορίζει αντιπρόεδρο από τα μέλη του. 

Η θητεία του Διοικητικού Συμβουλίου ακολουθεί τη θητεία του Κοι¬ 


νοτικού Συμβουλίου και λήγει με την εγκατάσταση νέων μελών. 

3) Οι πόροι του Νομικού Προσώπου είναι: 
α) Η ετήσια επιχορήγηση της Κοινότητας, 
β) Εισφορές, δωρεές, κληρονομιές, κληροδοσίες, 
γ) Έσοδα από το αντίτιμο των παρεχομένων πραγμάτων ή υπηρε¬ 
σιών που παρέχονται από το Νομικό Πρόσωπο, 
δ) Πρόσοδοι από τη δική του περιουσία, 
ε) Κάθε τυχόν παροχή του Κράτους ή άλλη νόμιμη πρόσοδος. 

4. Η υπέρ του Νομικού προσώπου αφιερωμένη περιουσία είναι: Ένα 
διδακτήριο εντός της Κοινότητας Σαραβαλίου μετά προαυλίου χώρου 
και εντός αυτού αθλητικών εγκαταστάσεων. 

5. Το Νομικό Πρόσωπο εκπροσωπείται στα δικαστήρια και σε κάθε 
άλλη αρχή από τον Πρόεδρο του Διοικητικού Συμβουλίου και όταν αυ¬ 
τός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 
Πάτρα, 5 Ιουλίου 1991 

Ο Νομάρχης 
ΝΙΚΟΣ ΤΑΓΑΡΗΣ 




_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) _ 

_ . _ / 


ΕΘΝΙΚΟ ΤΥΠΟΓΡΑΦΕΙΟ 


/ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση’ 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤΟΗ 

λειτουργούν καθημερινά από 8.00' έως 13.30* 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
“ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τά δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 

Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 
α) Για το Τεύχος Α' 

Δρχ. 

10.000 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

β) » » » Β' 

» 

19.000 

. » 

950 

γ) » » » Γ’ 

» 

6.000 

» 

300 

δ) » » » Δ' 

» 

18.000 

» 

900 

ε) » » » Αναπτυξιακών Πράξεων 

» 

12.000 

» 

600 

στ) » » » ΙΜ.Π.Δ.Δ. 

» 

6.000 

» 

300 

ζ) » » » ΠΑΡΑΡΤΗΜΑ 

» 

3.000 

» 

150 

η) » » » Δελτ. Εμη.& Βιομ. Ιδ. 

» 

6.000 

» 

300 

θ) » » » Αν. Ειδικού Δικαστηρίου 

» 

1.500 

» 

75 

ι) » » » Α.Ε. & Ε.Π.Ε. 

» 

40.000 

» 

2.000 

ια) Για όλα τα Τεύχη 

» 

85.000 

» 

4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















